

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

2022.gada 15.decembris **Saistošie noteikumi Nr.34**

 (prot.Nr.38, 5.§)

 APSTIPRINĀTI

 ar Daugavpils domes

2022.gada 15.decembra

 lēmumu Nr.825

**Kārtība, kādā reģistrējami un izskatāmi iesniegumi par izglītojamā uzņemšanu**

**Daugavpils valstspilsētas pašvaldības vispārējās izglītības iestāžu 1.klasē**

*Izdoti saskaņā ar likuma*

*“Par pašvaldībām” 43.panta trešo daļu*

1. **Vispārīgie jautājumi**
2. Saistošie noteikumi nosaka kārtību, kādā reģistrējami un izskatāmi iesniegumi par izglītojamo reģistrēšanu un uzņemšanu Daugavpils valstspilsētas pašvaldības vispārējās izglītības iestāžu (turpmāk – izglītības iestāde) 1.klasē.
3. Vecāki (aizbildņi) reģistrē mācībām izglītības iestādes 1.klasē izglītojamo, kuram attiecīgajā gadā aprit 7 gadi.

3. Ja īpašu apstākļu dēļ izglītojamais nav uzsācis mācības vecumā, kurā jāuzsāk pamatizglītības programmas apguve saskaņā ar Vispārējās izglītības likumu un šo kārtību, jautājumu par viņa izglītošanu pēc saskaņošanas ar vecākiem (aizbildņiem) izlemj Daugavpils pilsētas Izglītības pārvalde (turpmāk – Pārvalde).

4. Maksimālo izglītojamo skaitu 1.klasē nosaka izglītības iestādes direktors ar rīkojumu, kas saskaņots ar Pārvaldi, līdz katra kalendārā gada janvāra pirmajai darbdienai, ievērojot normatīvos aktus par higiēnas prasībām un vadoties no izglītības iestādei pieejamo telpu skaita, platības un nodrošinot mācību procesu visos klašu posmos.

**II. Iesniegumu iesniegšana un reģistrēšana**

5. Izglītojamo reģistrācija izglītības iestādē tiek uzsākta attiecīgā kalendārā gada februāra pirmajā darba dienā no plkst.8.00. līdz februāra pēdējās darba dienas plkst.16.00. vienā no veidiem:

5.1. vecākiem (aizbildņiem) klātienē iesniedzot iesniegumu (pielikums Nr.1) un uzrādot izglītojamā dzimšanas apliecību un vecāka (aizbildņa) personu apliecinošu dokumentu (aizbildnim – bāriņtiesas lēmumu par izglītojamā ārpusģimenes aprūpi un pilnvaru (ja nepieciešams));

5.2. vecākiem (aizbildņiem) iesniedzot uz iestādes oficiālo elektronisko pastu ar drošu elektronisko parakstu parakstītu iesniegumu (pielikums Nr.2) un tam pievienojot šādu dokumentu kopijas: izglītojamā dzimšanas apliecība, vecāka (aizbildņa) personu apliecinošs dokuments (aizbildnim – bāriņtiesas lēmums par izglītojamā ārpusģimenes aprūpi un pilnvaru (ja nepieciešams)).

6. Līdz plkst. 8.00 ar drošu elektronisko parakstu parakstītie un iesniegtie iesniegumi netiek reģistrēti.

7. Vecāki (aizbildņi) reģistrē izglītojamo tikai vienā izglītības iestādē.

8. Izglītojamo papildu reģistrācija kārtējam mācību gadam pēc 5.punktā noteiktā termiņa notiek ne vēlāk kā līdz attiecīgā kalendārā gada augusta pēdējai darba dienai vai visa mācību gada garumā, ja objektīvu iemeslu dēļ reģistrācija nav bijusi iespējama līdz minētajam termiņam.

9. Katra izglītības iestāde nodrošina izglītojamo vecākiem (aizbildņiem) iespēju saņemt informāciju par attiecīgās izglītības iestādes pieļaujamo maksimālo uzņemamo izglītojamo skaitu 1.klasē.

 10. Vecāku (aizbildņu) iesniegumi to iesniegšanas secībā tiek reģistrēti Valsts izglītības informācijas sistēmā (turpmāk – VIIS), kā arī izglītības iestādes iesniegumu reģistrācijas žurnālā.

 11. Ja izglītības iestāde konstatē, ka izglītojamais jau ir reģistrēts VIIS datu bāzē citā izglītības iestādē, par to informē vecāku (aizbildni).

 12. Par reģistrācijas veikšanu vecākam (aizbildnim) tiek izsniegts attiecīgās izglītības iestādes rakstisks apliecinājums šādā kārtībā:

 12.1. vecāki (aizbildņi), kuri iesniedza iesniegumu klātienē, saņem rakstisku apliecinājumu uzreiz;

 12.2. vecākiem (aizbildņiem), kuri iesniedza ar drošu elektronisku parakstu parakstītu iesniegumu, rakstisku apliecinājumu saņem izglītības iestādē ne vēlāk kā vienas kalendāra nedēļas laikā pēc elektroniski iesniegtā iesnieguma nosūtīšanas, uzrādot 5.2. punktā norādīto dokumentu oriģinālus;

 13. Ja vecāks (aizbildnis) vēlas reģistrēt izglītojamo citā izglītības iestādē, tam vispirms ir jāanulē iepriekšējā izglītības iestādē iesniegtais iesniegums.

**III. Izglītojamā uzņemšana izglītības iestādē**

 14. Pamatojoties uz iesniegtajiem iesniegumiem to reģistrācijas kārtībā, kā arī ņemot vērā 20.1.punktā minētās prioritātes un izglītības iestādes noteikto maksimālo uzņemamo izglītojamo skaitu 1.klasē, tiek veidots 1.klases pretendentu saraksts.

 15. Izglītības iestāde divu kalendāro nedēļu laikā no reģistrācijas uzsākšanas pirmās dienas rakstiski paziņo vecākiem (aizbildņiem) par izglītojamā iekļaušanu 1.klases pretendentu sarakstā vai atteikumu. Paziņojumu nosūta uz iesniegumā norādīto e-pasta adresi vai, ja tāda nav norādīta – uz iesniegumā norādīto izglītojamā vecāka (aizbildņa) deklarēto adresi.

 16. Atteikuma gadījumā izglītības iestādes direktors paziņo Pārvaldei, kura pēc vecāku (aizbildņu) pieprasījuma sniedz informāciju par brīvajām vietām citās izglītības iestādēs un risina jautājumu par izglītības iegūšanas iespējām.

 17. Pēc rakstiska paziņojuma saņemšanas par izglītojamā iekļaušanu 1.klases pretendentu sarakstā vecāki (aizbildņi) līdz attiecīgā kalendārā gada jūnija pēdējai darbdienai attiecīgajā izglītības iestādē iesniedz bērna medicīnisko karti (veidlapa Nr. 026/u).

 18. Ja vecāks (aizbildnis) līdz 17.punktā noteiktajam termiņam nav iesniedzis 17.punktā noteikto dokumentu, reģistrācijas pieteikums tiek anulēts un izglītības iestāde nosūta nākamā pretendenta vecākam (aizbildnim) paziņojumu par izglītojamā iekļaušanu 1.klases pretendentu sarakstā.

 19. Lēmumu par izglītojamā uzņemšana izglītības iestādē pieņem izglītības iestādes direktors līdz attiecīgā kalendārā gada 20.augustam.

**IV. Prioritātes izglītojamo uzņemšanai 1.klasē**

 20. Veicot 1.klašu komplektāciju, prioritāte ir šādām izglītojamo kategorijām:

20.1. izglītojamajiem izglītības iestādē, kurā tie ir apguvuši pirmsskolas izglītības programmu, ņemot vērā maksimālo izglītības iestādē uzņemamo izglītojamo skaitu 1.klasē;

20.2. izglītojamajiem, kuri ir apguvuši pirmsskolas izglītības programmu Daugavpils pilsētas 29.poļu pirmsskolas izglītības iestādē, izglītības programmas pēctecības nodrošināšanai J.Pilsudska Daugavpils valsts poļu ģimnāzijā;

20.3. izglītojamajiem, kuriem izglītības iestādē mācās brāļi vai māsas (vispārējās pamatizglītības iestādē 1. – 8.klasē, vispārējās vidējās izglītības iestādē 1. - 11.klasē);

20.4.   izglītības iestādē strādājošo darbinieku bērniem;

20.5. izglītojamajiem ar kustību traucējumiem tajās izglītības iestādēs, kurās ir nodrošināta vides pieejamība personām ar kustību traucējumiem.

21. Ja vecāki (aizbildņi) neizmanto 20.punktā noteiktās prioritātes līdz termiņam, kas noteikts 15.punktā, tās tiek zaudētas.

22. 20.punktā noteiktos izglītojamos izglītības iestāde uzņem to iesniegumu reģistrācijas kārtībā.

**V. Lēmuma apstrīdēšanas kārtība**

**23. Lēmumu par izglītojamā uzņemšanu izglītības iestādē vai atteikumu uzņemt izglītības iestādē var apstrīdēt Pārvaldē mēneša laikā no lēmuma spēkā stāšanās dienas.**

**VI. Noslēguma jautājums**

 24. Noteikumi stājas spēkā 2023.gada 1.janvārī.

Domes priekšsēdētājs *(personiskais parakts)* A.Elksniņš

**Pielikums Nr.1**

Kārtībai, **kādā reģistrējami un izskatāmi iesniegumi**

**par izglītojamā uzņemšanu Daugavpils valstspilsētas**

**pašvaldības vispārējās izglītības iestāžu 1.klasē**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ direktoram

 *(izglītības iestādes nosaukums)*

Vecāka (aizbildņa) vārds, uzvārds  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vecāka (aizbildņa) personas kods      \_\_ \_\_ \_\_ \_\_ \_\_ \_\_ - \_\_ \_\_ \_\_ \_\_ \_\_

Vecāka deklarētā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, LV-\_\_\_\_\_\_\_\_\_\_\_\_

un faktiskā

dzīvesvietas adrese   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, LV- \_\_\_\_\_\_\_\_\_\_\_

Kontakttālrunis      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Elektroniskā pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IESNIEGUMS

Lūdzu reģistrēt manu bērnu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                                                     *(vārds, uzvārds)*

personas kods \_\_ \_\_ \_\_ \_\_ \_\_ \_\_ - \_\_ \_\_ \_\_ \_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(izglītības programmas nosaukums)*

Jūsu vadītās skolas 1.klases pretendentu sarakstā.

Bērna deklarētā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, LV-\_\_\_\_\_\_\_\_\_\_

un faktiskā

dzīvesvietas adrese   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, LV-\_\_\_\_\_\_\_\_\_\_

Priekšrocības: \_\_\_\_\_ \_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(nav) (ir)* *(kādas)*

Neiebilstu, ka rakstisku atbildi par bērna iekļaušanu 1.klases pretendentu sarakstā vai atteikumu saņemšu līdz dokumenta „Kārtība, **kādā reģistrējami un izskatāmi iesniegumi par izglītojamā uzņemšanu Daugavpils valstspilsētas vispārējo izglītības iestāžu 1.klasēs**” 15.punktā noteiktajam termiņam, pēc 1.klašu komplektācijas pabeigšanas.

□Ar dokumenta „Kārtība, **kādā reģistrējami un izskatāmi iesniegumi par izglītojamā uzņemšanu Daugavpils valstspilsētas vispārējo izglītības iestāžu 1.klasē**” saturu esmu iepazinies (-usies).

□ Esmu informēts (-a) par manas meitas/dēla un manu personas datu apstrādi:

**Informācija par personas datu apstrādi**

Jūsu un Jūsu meitas/dēla personas datu (vārds, uzvārds, personas kods, kontaktinformācija, izglītības iestāde, klase, vecums) apstrādes mērķis – nodrošināt izglītības pakalpojuma sniegšanu, kā arī uzraudzības un kontroles procesa nodrošināšanu.

Tiesiskais pamats Jūsu un Jūsu meitas/dēla personas datu apstrādei ir pārzinim tiesību aktos noteikto juridisko pienākumu izpilde - Ministru kabineta 25.06.2019. noteikumi Nr.276 “Valsts izglītības informācijas sistēmas noteikumi”, Ministru kabineta 10.08.2021. noteikumi Nr.528 “Vispārējās izglītības iestāžu un profesionālās izglītības iestāžu pedagoģiskā procesa un eksaminācijas centru profesionālās kvalifikācijas ieguves organizēšanai obligāti nepieciešamā dokumentācija”.

Personas datu saņēmējs – **attiecīgā Jūsu izvēlētā izglītības iestāde. Jūsu personas dati tiks glabāti juridiskā pienākuma izpildei – uzņemšanai 1.klasē vai līdz normatīvajos noteiktajam periodam pēc izglītības iestādes absolvēšanas.**

Informējam, ka Jums kā datu subjektam ir tiesības:

1. Pieprasīt attiecīgās izglītības iestādes personas datu pārzinim piekļūt Jūsu kā datu subjekta apstrādātajiem personas datiem, lūgt neprecīzo personas datu labošanu vai dzēšanu, iesniedzot pamatojumu Jūsu lūgumam, likumā noteiktajos gadījumos lūgt Jūsu personas datu apstrādes ierobežošanu
2. Iesniegt sūdzību par nelikumīgu Jūsu personas datu apstrādi uzraudzības iestādē (Datu valsts inspekcijā).

 Datums \_\_\_\_\_\_\_\_\_\_\_\_\_                                           Paraksts \_\_\_\_\_\_\_\_\_\_\_\_\_\_\_\_

 Laiks plkst.\_\_\_\_\_\_\_\_\_\_\_\_\_\_\_

**Pielikums Nr.2**

Kārtībai, **kādā reģistrējami un izskatāmi iesniegumi**

**par izglītojamā uzņemšanu Daugavpils valstspilsētas**

**pašvaldības vispārējās izglītības iestāžu 1.klasē**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ direktoram

 *(izglītības iestādes nosaukums)*

Vecāka (aizbildņa) vārds, uzvārds    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Vecāka (aizbildņa) personas kods         \_\_ \_\_ \_\_ \_\_ \_\_ \_\_ - \_\_ \_\_ \_\_ \_\_ \_\_

Vecāka deklarētā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, LV-\_\_\_\_\_\_\_\_\_\_

un faktiskā

dzīvesvietas adrese   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, LV- \_\_\_\_\_\_\_\_\_\_

Kontakttālrunis      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Elektroniskā pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IESNIEGUMS

Lūdzu reģistrēt manu bērnu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                                                     (Vārds, uzvārds)

personas kods \_\_ \_\_ \_\_ \_\_ \_\_ \_\_ - \_\_ \_\_ \_\_ \_\_ \_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(izglītības programmas nosaukums)

Jūsu vadītās skolas 1.klases pretendentu sarakstā.

Bērna deklarētā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, LV-\_\_\_\_\_\_\_\_\_

un faktiskā

dzīvesvietas adrese   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, LV- \_\_\_\_\_\_\_\_\_\_

 (iela, nams, dzīvoklis, pagasts/pilsēta/rajons)

 Priekšrocības: \_\_\_\_\_ \_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (nav) (ir) (kādas)

Neiebilstu vienas kalendāra nedēļas laikā no šī iesnieguma iesniegšanas uzrādīt izglītības iestādē pielikumā pievienoto dokumentu oriģinālus, lai saņemtu rakstisku apliecinājumu par reģistrācijas veikšanu.

Neiebilstu, ka rakstisku atbildi par bērna iekļaušanu 1.klases pretendentu sarakstā vai atteikumu saņemšu līdz dokumenta „Kārtība, **kādā reģistrējami un izskatāmi iesniegumi par izglītojamā uzņemšanu Daugavpils valstspilsētas vispārējo izglītības iestāžu 1.klasē**” 15.punktā noteiktajam termiņam, pēc 1.klašu komplektācijas pabeigšanas.

□ Ar dokumenta „Kārtība, **kādā reģistrējami iesniegumi par izglītojamā uzņemšanu Daugavpils pilsētas vispārējo izglītības iestāžu 1.klasēs** ” saturu esmu iepazinies (-usies).

□Esmu informēts (-a) par manas meitas/dēla un manu personas datu apstrādi:

**Informācija par personas datu apstrādi**

Jūsu un Jūsu meitas/dēla personas datu (vārds, uzvārds, personas kods, kontaktinformācija, izglītības iestāde, klase, vecums) apstrādes mērķis – nodrošināt izglītības pakalpojuma sniegšanu, kā arī uzraudzības un kontroles procesa nodrošināšanu.

Tiesiskais pamats Jūsu un Jūsu meitas/dēla personas datu apstrādei ir pārzinim tiesību aktos noteikto juridisko pienākumu izpilde - Ministru kabineta 25.06.2019. noteikumi Nr.276 “Valsts izglītības informācijas sistēmas noteikumi”, Ministru kabineta 10.08.2021. noteikumi Nr.528 “Vispārējās izglītības iestāžu un profesionālās izglītības iestāžu pedagoģiskā procesa un eksaminācijas centru profesionālās kvalifikācijas ieguves organizēšanai obligāti nepieciešamā dokumentācija”.

Personas datu saņēmējs – **attiecīgā Jūsu izvēlētā izglītības iestāde. Jūsu personas dati tiks glabāti juridiskā pienākuma izpildei – uzņemšanai 1.klasē vai līdz normatīvajos noteiktajam periodam pēc izglītības iestādes absolvēšanas.**

Informējam, ka Jums kā datu subjektam ir tiesības:

Pieprasīt attiecīgās izglītības iestādes personas datu pārzinim piekļūt Jūsu kā datu subjekta apstrādātajiem personas datiem, lūgt neprecīzo personas datu labošanu vai dzēšanu, iesniedzot pamatojumu Jūsu lūgumam, likumā noteiktajos gadījumos lūgt Jūsu personas datu apstrādes ierobežošanu

Iesniegt sūdzību par nelikumīgu Jūsu personas datu apstrādi uzraudzības iestādē (Datu valsts inspekcijā).

**Pielikumā:**

□ Bērna dzimšanas apliecības kopija

□ Vecāka personu apliecinoša dokumenta kopija (aizbildnim – Bāriņtiesas lēmuma, kas apliecina aizbildnības nodibināšanas faktu, kopija)

|  |
| --- |
|  Datums \_\_\_\_\_\_\_\_\_\_\_\_\_                                           |
|  Laiks plkst.\_\_\_\_\_\_\_\_\_\_\_\_\_\_\_ |